Baltoji gvardija

„Baltoji gvardija“ () – vienas žymiausių rusų rašytojo Michailo Bulgakovo romanų. Nepilnai pirmąkart publikuotas 1925 m., tais pačiais metais sukurta kūrinio pjesė.https://www.vle.lt/straipsnis/michail-bulgakov/ 

 Istorija 
Kūrinį M. Bulgakovas pradėjo rašyti apie 1923 m. Iš pradžių kūrinys buvo leistas kaip serijinis laikraštinis romanas žurnale „Rossiya“ 1925 m. Žurnalui išleidus dvi dalis, M. Bulgakovas buvo pakviestas sukurti pjesinę kūrinio versiją. Žurnalui „Rossiya“ užsidarius išleidus tik dalį kūrinio, pjesė tapo populiaresnė negu pats romanas. Toliau pilna romano versija buvo išleista Paryžiuje 1927 m., o pati pjesė liko sėkmingas ir populiarus kūrinys, atliekamas tuometiniame Maskvos meno teatre. Pasak kai kurių šaltinių, pats Stalinas stebėjęs performansus mažiausiai dvidešimt kartų. Lietuvoje ši pjesė pavadinimu Turbinų dienos buvo pastatyta 1926 m. ir 1970 m.

1966 m. Tarybų Sąjungoje išleista kūrinio cenzūruota versija, o 1989 m. išleista pilna, necenzūruota versija.

 Lietuviški leidiniai 
Bulgakovas, Michailas. Baltoji gvardija. Vilnius: Jotema. 2003 m. – 302 p. ISBN 9955-527-73-0
Bulgakovas, Michailas. Baltoji gvardija. Šuns širdis. Vilnius: Jotema. Vertė Jurgis Gimberis. 2013 m. – 432 p. ISBN 9789955134022

 Siužetas 

Romane vaizduojamos Ukrainos nepriklausomybės karų metu Kyjive vykstančios kovos. Pagrindiniai siužeto veikėjai – Turbinų šeima – M. Bulgakovo tikros šeimos prototipai. Turbinų šeima vaizduojama kaip intelektualaus Rusijos imperijos luomo atstovai, tarnaujantys Pavlo Skoropadskio kariuomenėje.

 Nuorodos 
http://www.bulgakov.ru/b/whiteguards/ – Apie kūrinį rusų kalba

https://www.jotema.lt/Produktas/Baltoji-gvardija-suns-sirdis/ – „Jotema“ leidyklos svetainė

Kategorija:Rusų literatūra
Kategorija:Rusų knygos
Kategorija:Romanai